rlitschk/wikidir huggingface dataset:
Boimsdörp is 'n Dörp sauwat bi 14 km süüdelich van Wulfsborg in de Landkreis Helmstidde. Boimsdörp liggt umiddelbar an de A 2/E 30; de Anschlusstelle 59 (Königslutter) is 'n dree Kilometer entfernt. Af 1974 gehört Boimsdörp as 'n Oordsdeil tau de Stad Königslutter. Dat Dörp hefft rund 350 Inwohners. Boimsdörp is 'n wendsche Rundlinge. Um 'n flaach Halfmaand, wo de Kerk un de School stahn, is de Hälft, van de vormalige 14 Buren an de Kant van de Rundlinge, de Köstern un de Brinksitters. All de eersten Sedeler sien Sassen weest. Se buten jüen neddersassche Eenheidshüser; Wohnung, Stallunge un Schüne onner ein Dack, wülk met Stroh deckt was. Man trat dör 'n Dor op 'n Däle, rechts un links waren de Stallunge un hinner de Wohnrumen de Minschen. Hüde sien bloot noch twee Hüser van disse oolsche Bustil. Dat leste Strohhus word um 1910 afrissen un dör 'n Niebu ersett. Wo överall in düütschen Lannen waren de Buren nich Eigendömer van jüen Höwwen, sonnern Lehnslüe oder Pächter. Eigendömer was de edele, later de adelige, Herr, ook Mienherre nannt. Disse hadden se jahrlich 'n Afgaf in Naturaljen oder Geld tau enrichten. De Boimsdörper Buren waren, wo alle anneren um de Wohld,
Irisberto Herrera (* 7. Dezember 1968) is en kubaansch Schachspeler. Siet 2007 speelt he för den spaanschen Schachbund. He wunn de kubaansch Eenzelmeesterschap vun de Junioren 1986. Internatschonal Meester wurr he 1989. Kubaansch Eenzelmeester wurr he 1996, deelt mit Julio Becerra. In dat sülvig Johr speel he för de kubaansch Natschonalmannschap bi de Schacholympiade. Siet 1999 drocht he den Titel Schachgrootmeester. Sien aktuell Elo-Tall bedrocht 2444 (Stand: Mai 2011). FIDE-Koort Schachpartien vun Irisberto Herrera up chessgames.com (engelsch)
Bornum an de Elm is 'n Dörp un 'n Oordsdeil van Königslutter in de Landkreis Helmstidde in Neddersassen. Dat Dörp hefft rund 850 Inwohners. Bornum liggt sauwat bi 17 km ostelich van Brunswiek un umme bi 19 km westelich van Helmstidde. Dat Dörp liggt an de Noordkant Elm op Hööch van 127 m över NN. Dör de Dörpmidde lopt de Bundsstraat 1 (B1). Dat eerste Mal kümmt Bornum 1135 in 'n Urkund, met Tausammenhang met de Bu van Kaiserdom in Königslutter, vor. De Naam gaht tarügge op de Ostfäälsche Wort Born för Spring. De Endunge -um is 'n Form van Bornhem. De Naam weest op veele Springen hen, de ut de Anhöcht Elm kümmen. Dat Gut Bornum was ursprünglich 'n Besitt van de Stift Lutter aver in de kümmende Jahrhunnerten word dat Gut, van de Brunswieker Hertogen, an unnerschedliche Lehnsherren gewen. Van 1465 bet 1706 was, met 'n kort Versnuf, de Familje von Wendessen de Lehnsherren van de Bornumer. In de Jahr 1764 köffte Philipp van Westfalen dat Gut Bornum. Sien in Bornum boren Sohn Ludwig van Westfalen word de Mentor un Swiegervader van Karl Marx. Danach hadde de Gut verschiedene Pächter, bet et 1845 van mehr as 50 Buren
Dit Woort hett noch annere Bedüden: kiek dorför ünner Liberal Democrats. De Liberale Demokraten – Die Sozialliberalen (Kortbeteken: LD) sünd en linksliberale politische Lüttpartei in Düütschland, de ehrn Hööftsitt in Düsseldörp hett. Vörsitter is aktuell Kasim Dönmez. De Liberalen Demokraten seht sik histoorsch as de „Arven vun de börgerlichen Revolutschonen un jemehr Foddern na Freeheit, Gliekheit un Bröderlichkeit“. Se stellt sik in de „Traditschoon vunn demokraatschen un sozialen Liberalismus“ Jemehr anliggen is ünner annern de „Minschenwöörd dör Sülvstbestimmen“, „Sekern un Utwieten vun de Börgerrechten“, „Demokratiseeren vun de Weertschop“ un de „Reform vun’n Kapitalismus“. In jemehr Grundsätz hebbt se sik to Anfang op de Freiburger Thesen beropen, de 1971 in de FDP opstellt worrn sünd. To de wichtigsten Resultaten vun jemehr egen Programmarbeit tellt de Schriften Die Demokratie erneuern (1985) un Arbeit für Alle (1986).. Den Tosatz de Sozialliberalen hett de Partei 1991 in ehrn Naam opnahmen, üm dat programmaatsche Profil düütlicher to maken. In’n Middelpunkt vun de politischen Arbeit staht vundaag de Minschenrechten, Ümweltschuul un soziale Gerechtigkeit. De Marktweertschop un den Besitt seht se as Middel to’n „Wohren un Mehren vun de minschlichen Freeheit“. Butendem wennt sik de LD gegen de Fief-Prozent-Hinnern. Opstunns warrt in verschedene Tosamenhäng dat Thema Grundinkamen
Lauingen is 'n Dörp sauwat bi 22 km süüdelich van Wulfsborg in de Landkreis Helmstidde in Neddersassen. Af 1974 gehört dat Dörp as 'n Oordsdeil tau de Stad Königslutter. Dat Dörp hefft 814 Inwohners. Noordwestelich gegen de Afhang van de Rieseberg liggt 'n oolsche Urn Kerkhoff. Op disse Kerkhoff hebben Abt Thiele ut Brunswiek un later ook H. Müller ut Königslutter Saken utgrawt. Se fanden Saken ut de La Tene-Tied de nu in 'n Brunswieker Museum stahn. Ook op de Heiligen Barge un de Iesenbahnbu westelich van Lauingen sien Saken ut de Vorgeschicht funden. Dat Dörp self is in de 8. Jahrhunnert gründ. De Naam op -ingen is 'n oolsche Utdruck för Hus, Sedelunge oder Wische. Dat Dörp is huckenförmig, de Form van de Höwwe thüringsch. Dat neddersässische Burenhus kümmt nich vor in de Dörpbild. Lauingen was 'n Deil van Derlingau un ward dat eerste Mal in de Jahr 854 as Lauwingi nannt. De Derlingau reikte in de Westen bet tau de Oker, in de Noorden bet Meine, Dannenbüttel, in de Osten bet Helmstidde un in de Süüd bet Niedörp bi Halverstad. In de 9. Jahrhunnert schenkte Frithericus de Kloster Corvey einige Güder in Lauingi. Disse kümmen danach dör 'n
Jelle Nijdam (* 16. August 1963 in Zundert, Nedderlannen) is en ehmalger nedderlannsch Radrennfohrer. Nijdam weer van 1984 bit 1996 Profi un is de Söhn vun den Amateur-Verfolgensweltmeester van 1961 un Tour-de-France-Deelstreckenwinner van 1964, Henk Nijdam. Jelle Nijdam nehm teihn Mal an de Tour de France deel un kunn tüschen 1987 und 1991 insgesamt söss Deelstrecken winnen. 1987 und 1988 kunn he för insgesamt dree Daag dat Geel Trikot vun den Gesamtführenden dragen. Neben den Deelstreckensiegen bi de Tour, kunn Nijdam aber ok en Deelstreck bi de Vuelta a España 1992 as ok bi dat Amstel Gold Race, bi Paris-Tours un Paris-Brüssel winnen. In sien Karriere kunn he insgesamt 104 Mal winnen. Sien Ökelnaam weer Snelle Jelle. Nijdam wurr nah de Olympisch Sömmerspelen 1984 in Los Angeles Profi bi dat nedderlannsch Team Kwantum Hallen. Nah den Gewinn vun de Gesamtwertung bi de Luxemburg-Rundfohrt wunn he 1987 den Fröhjohrs-Halfklassiker Dwaars dör Flannern, as ok den Prolog vun de Tour de France 1987 und dormit för en Dag ok dat Geel Trikot. Wunnen hett he ünner annern ok dat Amstel Gold Race (1988), Paris–Tours (1989), Paris–Brüssel (1989) un de Dree Daag vun De Panne (1991). 1992 wunn he de Prolog vun de
Rui Alberto Faria da Costa (* 5. Oktober 1986 in Póvoa de Varzim) is en portugiescher Radrennfohrer. Rui Costa keem 2005 bi de Volta ao Portugal do Futuro in en Deelstreck up den darten Platz. 2006 keem he bi de Clássica de Guimarães up den tweeten Platz un bi den Prolog vun de Volta ao Portugal do Futuro wurr he Dart. Siet 2007 is Costa för dat portugiesche Professional Continental Team Benfica. In sien eerst Johr dor kunn he de Gesamtwertung vun den Giro delle Regione för sück entscheeden. Nah de Teelankunft up de sösste Deelstreck bi de Tour de France 2010 hett sück Rui Costa en Utnannersetten mit den Spanier Carlos Barredo leefert. Barredo hett mit dat Vörderrad vun sien Rennrad up Costa inhaun, de hett hüm dat Rad afnommen un is mit Füüst up hüm daalgahn. Barredo weer doröver suur, dat Rui Costa sien Lenker up de letzt Kilometers beröhrt harr. Rui Costa un sien Bröer Mário wurrn bi de portugiesch Meesterschapen positiv up Methylhexanamine test un dorup hen vun de WADA spaart. De Sparr is aber 2011 weer uphaben wurrn, wiel dat Middel af de Saison 2011 nich mehr up de List vun de verbooden Medikamente steiht.
Lelm is 'n Oordsdeil van de Stad Königslutter in de Landkreis Helmstidde in Neddersassen. Af 1974 gehört Lelm as 'n Oordsdeil tau de Stad Königslutter. Dat Dörp hefft 744 Inwohners. Dat Dörp liggt sauwat bi 28 km ostelich van Brunswiek un umme bi 29 km süüdelich van Wulfsborg in de Landkreis Helmstidde in Neddersassen. Lelm liggt 'n 1 km süüdelich van de B1 un an de nordosteliche Rand van de Elm. Lelm kümmt 983 dat eerste Mal in 'n Urkund vor. 'N Attraktschoon is hüde de ursprungliche romaansche, later mehrmals modenisierte Kerk un dat Dunnhauptarchiv met Mementos van de fröesten brunswieker Achäologen Johann Christian Dünnhaupt (1716-1786). Van 1763 bet 1789 was hi Pastor in Lelm un opdeckte dat Höggelgräfferfeld Ole Hai, wo hi de eersten Urnfunde makte, de jemals in Brunswiek funden sien. Later word 'n Straat na hem benennt. De utgrawen Urnen stahn hüde tau 'n groten Deil in de Museum van Wulfenbüttel un ook in Helmstidde. Dat Wappen van Lelm teikt 'n rot-güld-blage Regenbogen över 'n greunen Dreebarg, de de Elm darstellt. De Regenbogen is 'n Teiken van de oolsche Ridder ut Lelm, de in de 12. bet 15. Jahrhunnert 'n groten Besitt hadden. De Ridder brukten 'n
De Elm is ’n 25 km langer, 3 bet 8 km breder, maximal 323,3 m hocher un bewooldt Middelbaarg süüdostelich van Brunswiek in de Landkreisen van Helmstidde un Wulfenbüttel in Neddersassen. Dat sedelungfrie’e Wooldrebeet met de grotste Bäukenwold in Noorddüütschland un de Reitlingdaal is Deil van de Naturpark Elm-Lappwoold. De Elm is ut fossilenrieken Musselkalk opbut, dat as Elmkalksteen sied de Middelolder bekennt is. De Elm liggt as ’n süüdeliche Deil van de Noorddüütsche Diepland twüschen de Städe Königslutter in de Noord, Schöningen in de Süüdost un Schöppenstidde in Süüd. Nahbert liggen de düüdelich siekeren Anhöchte Asse, Dorm un de Lappwold. Alle disse Anhöchten, buten de Asse, hören tau de Naturpark Elm-Lappwold. De högste Barg is met 323,3 m de Eilumer Hörn, ostsüüdostelich van Erkerode liggend. Disse un annere Bargen sien in de Elm: Eilumer Hörn 323.3 m Osterbarg 314 m Drakenbarg 313 m Borgbarg 311 m Amplebener Barg 310 m Lüttjer Tafelbarg 302 m Kewelhörn 301 m Groter Tafelbarg 296 m Warbarg 290 m Wulfsborger Kopp 289 m Op de Elm sien kum Springen van Ströömen oder Beeken tau sien. Dat Regenwater sickert foorns in de fiene Kluftsystem van de Elmkalksteen. Dat sickerte Water kümmt achteran in de Randrebeedenen
Miklós Oláh (ok Nicolaus Oláh oder Nikolaus Olahus; * 10. Januar 1493 in Hermannstadt; † 15. Januar 1568 in Nagyszombat) weer en ungaarsch Arzbischop, Schriever, Politiker un Theoloog. 1543 wurr he vun Ferdinand I. to’n königlichen Kanzler und Bischof vun Agram ernannt. Fiev Johr later wurr he Bischop vun Erlau, bevör he 1553 to’n Arzbischop vun Gran weeht wurr. He führ denn de Krönung vun Maximilian to’n König vun Ungarn dör. Oláh weer de eerste Gegenreformator na de Utbreeden vun de Reformatschoon in Ungarn. Hungaria et Attila Nicolai Olahi metropolitae Strigoniensis Hungaria et Attila sive de originibus gentis regni Hungariae [...] emondato coniumctim editi. Genesis filiorum Regis Ferdinandi Ephemerides Brevis descriptio vitæ Benedicti Zerchsky Gabriel Adriány: Oláh, Miklós. In: Biographisch-Bibliographisches Kirchenlexikon (BBKL). Band 6, Herzberg 1993, ISBN 3-88309-044-1, Sp. 1171–1174 (verkört Online-Faaten) Nicolaus Oláh in New Advent - The Catholic Encyclopedia DNB-Katalog Personennaamdatei
Rieseberg is 'n Dörp in de Landkreis Helmstidde in Neddersassen. Af 1974 gehört Rieseberg as 'n Oordsdeil tau de Stad Königslutter. Dat Dörp hefft rund 400 Inwohners. Rieseberg liggt sauwat bi 5 km süüdostelich van de Autobahnkrüz Wolfsburg/Königslutter un rund 6 km nord-nordwestelich van de Stadmidde van Königslutter an de Rand van de Schunternedderung. De oolsche Dörpmidde hefft de Form van 'n langstreckt Haufiesen. De Kerk in de Dörp is ut de Jahr 1585. Blick op de Anhöcht Rieseberg In de Rieseberger Maur Rieseberg kam 1344 dat eerste Mal as Risberghe in 'n Urkund vor. Annere Namen waren 1353 Ryseberge, 1359 Riseberch un 1530 Rißenberg. In all de Schreiwweisen kümmt de riesiger Berg vor. De ursprüngliche Ris word later tau Rise. Dat bedüet so wat wo Afhang un kümmt ook in de engelsche to rise (sik risen) vor. Et gaf aver ook de Theorie, dat de Naam van de Dörp met de Wort Reisig in Verbindung staht. In de Wappen van Rieseberg is 'n greuner Höggel in 'n silvernen Schild tau sien. Darop is 'n greun-bruuner Boom tau erkennen. So ward de Oordsnaam körend weddergewen. De silvern Wellenbalk fleit för de Scheppau un de Molenbeek un teikt op dat Naturschuttgebiet,
Jürgen Tschan (* 17. Februar 1947 in Mannheim) is en ehmalger düütsch Radrennfohrer. 1968 nehm Jürgen Tschan an de Olympisch Spelen in Mexiko deel, sowohl in dat Straatenrennen as ok in dat Mannschapstietfohren. 1969 wunn he dat Rennen Rund um Köln. Ansluutend wurr he Profi. 1970 wunn he as eerst Düütsch den Radklassiker Paris–Tours. 1971 wurr he düütsch Straatenmeester. 1972 un 1973 nehm he an de Tour de France deel un keem in de Gesamtwertung up Platz 45 bzw. 37. Ansluutend wessel he to’n Bahnradsport un is 54 Sössdaagrennen fohren, vun de he söss mit verscheeden Partnern (dorünner ok Dietrich Thurau wunnen hett. Todem keem he mehrfak up Podiumsplatzen bi Düütsch Meesterschapen in verscheeden Bahnrad-Disziplinen. Jürgen Tschan in de Datenbank vun Radsportseiten.net Jürgen Tschan in de Datenbank vun Sports-Reference.com (engelsch)
Rotenkamp is 'n Dörp in de Landkreis Helmstidde in Neddersassen. Af 1974 hört Rotenkamp as 'n Oordsdeil tau de Stad Königslutter. Dat Dörp hefft rund 240 Inwohners. Rotenkamp liggt sauwat bi 17 km süüdelich van Wulfsborg un rund 22 km ostelich van Brunswiek. Dat Dörp liggt umme bi 8 km nordelich van de Kernstad Königslutter. De A 2/E 30 is 'n halve Kilometer nordelich. Dat eerste Mal kümmt Rotenkamp in de Jahr 1346 in 'n Urkund vor. Hertog Magnus verpännte dat Dörp to deme roden Kampe as Taubehör tau de Borg Campen. Latere Namen waren: Rodenkamp (1348), Rodekamp (1413) un to demee roden Kampe (1473). De Naamgewunge is seker op de roden = Rodungen un Kamp = frie'e Feld taurügge taufören. De Flurkaart van 1757 teikt 'n Rundlinge met 'n Kapell op 'n Anhöcht binnen van 'n Ring. Later word 'n Utgang dör de Höwwe nach Süüden anleggt. Bet hüde nachvolltreckbar stahn de Grashöwwe as 'n Grenz in de Norden, Osten un Süüden. De Utgang liggt in de Nordwest van de Dörp. Rotenkamp was ursprünglich bloot 'n Dörp met 7 Reihenhöwwen un was lüttjer as Boimsdörp un Rieseberg. In de Vergliek met Rieseberg waren de Höwwe alle Ackerhöwwe. De vormalige
Sebastian Lang (* 15. September 1979 in Sonneberg) is en ehmalg düütsch Profi-Radrennfohrer. Lang is as Amateur siet 1998 bi dat Team TEAG Köstritzer fohren un wurr 2001 U23-Viezweltmeester in’t Eenzeltietfohren. 2002 wurr he Profi un fohr denn för dat Team Gerolsteiner. 2009 is he to de belgisch Mannschap vun Silence - Lotto (intüschen: Omega Pharma-Lotto) wesselt. Lang is en gooden Tietfohrer. Sien best Resultate sünd de Sieg vun twee Deelstrecken bi de Rhienland-Palz-Rundfohrt 2002, en Sieg tosommen mit Michael Rich bi dat Paartietfohren in Karlsruhe 2003 un de Sieg bi de Däänmark-Rundfohrt (vör Jurgen Van Goolen un Laurent Brochard) in dat glieker Johr. Bi de Hessen-Rundfohrt 2004 wunn Lang en Deelstreck un weer an’ Enn’ ok Gesamtsieger (vör Stefan Schumacher un Jérôme Pineau). Sebastian Lang hett elf Mal an de Tour de France deelnommen, tweemal an den Giro d’Italia un eenmal an de Vuelta a España. Bi de Tour de France 2008 kunn he dree Daag lang dat Trikot vun den Bargführenden dragen. Sebastian Lang leevt hüüd in Erfurt un hett ankünndigt, an Enn’ vun de Saison 2011 sien Loopbahn to beenden. 2001 Viezweltmeester Eenzeltietfohren U23 Düütsch Meester – Eenzeltietfohren U23 2002 2 Deelstrecken Rhienland-Palz-Rundfohrt 2003 Sieg bi den
Marinus Valentijn (* 21. Oktober 1900 in Sint-Willebrord; † 3. November 1991 ok dor) weer en nedderlannsch Radrennfohrer. Marinus Valentijn weer Profi-Rennfohrer van 1931 bit 1939. In disse Tiet wurr he tweemal nedderlannsch Straatenmeester (1932 un 1935). Sien gröttste Erfolg weer en dart Platz bi de Straatenweltmeesterschap 1933 achter Georges Speicher un Antonin Magne, nahdem he all 1932 den sössten Platz beleggt harr. Valentijn gull as Pionier, wiel he en vun de eerst Nedderlänner weer, de ok in dat Utland antreden is. So nehm he 1935 an de eerst Vuelta a Espana deel un keem up den 10. Platz. To disse Tiet weern in de Nedderlannen Radrennen ut sittlich Grünnen blots as slooten Rundstreckenrennen tolaaten. Marinus Valentijn weer de Grootvader vun den nedderlannschen Radrennfohrer Jacques Hanegraaf. wielersport.slogblog.nl: Marinus Valentijn (nedderlannsch) Dat Verbot vun Straatenrennen wurr dormit begrünnd, dat Fruen de Anblick vun unbedeckten Manlüüdarms un –beens nich tomoot wurrn kunn. Nah den Tweeten Weltkrieg hett man dat Verbot uphaben. Marinis Valentijn in de Datenbank vun Radsportseiten.net
Christophe Le Mével (* 11. September 1980 in Lannion) is en franzöösch Radrennfohrer. Le Mével wurrr 2002 bi Crédit Agricole Radprofi. Gliek in sien eerst Johr keem he bi de Veer Daag vun Düünkarken to Fall, wobi he sück en Nerv in’t Hüftgelenk reeten hett. Sien eenzig nennbar Resultat in dat Folgejohr weer de Sieg in dat Bargklassement bi de Tour de l’Avenir. Bi dat Rennen wurr he 2004 Tweet achter Sylvain Calzati. Buterdem nehm he in’ Oktober an de UCI-Straaten-Weltmeesterschapen deel. 2005 wunn Le Mével bi den Giro d’Italia een Deelstreck as Utrieter un keem in de Rundfohrt up Platz 26 in dat Gesamtklassement. 2009 is he ut de Konkursmasse vun Crédit Agricole to Française des Jeux wesselt, un keem kumplett nich verwacht up Platz 10 in de Gesamtwerten vun de Tour de France. 2011 keem he bi den Giro d’Italia up Platz 15 in de Gesamtwerten. 2005 16. Deelstreck Giro d’Italia 2010 2. Deelstreck un Gesamtwerten Tour du Haut-Var 2002–2008 Crédit Agricole 2009–2010 Française des Jeux ab Juli 2010 FDJ 2011 Garmin-Transitions www.christophelemevel.com Christophe Le Mével in de Datenbank vun Radsportseiten.net
Tom Gehrels (* 21. Februar 1925 in Haarlemmermeer; † 11. Juli 2011 in Tucson) weer en in de Nedderlannen boren Astronom de in de USA, siet 1961 an de University of Arizona, tätig weer. He weer an den Upbau vun dat Spacewatch-Programm to’n Upfinnen vun eernah Asteroiden (NEO = Near Earth Object) bedeeligt. Gehrels hett mehrere Kometen opdeckt, dorünner 64P/Swift-Gehrels, 78P/Gehrels, 82P/Gehrels, un 90P/Gehrels. He weer buterdem an de Opdecken vun över 4329 Asteroiden bedeeligt, dorünner de Apolloasteroiden (1864) Daedalus un (5011) Ptah, de Amorasteroid (4587) Rees, as ok mehrere Asteroiden ut de Grupp vun de Trojaner. Den gröttsten Deel vun sien lateren Opdecken hett he gemeensam mit dat Astronomenehepaar Cornelis Johannes van Houten un Ingrid van Houten-Groeneveld in‘ Rahmen vun dat Palomar-Leiden-Survey makt. Dorbi hett Gehrels umfangriek Himmelsupnahmen mit de 48’’-Schmidtkamera vun dat Mount Palomar-Observatorium makt. De fotografisch Platten wurrn denn in de Nedderlannen verschifft un an de Universität Leiden to Bestimmen vun Asteroiden utwert. Wiels den Tweeten Weltkrieg weer Gehrels Liddmaat vun der nedderlannschen Wedderstand. Nah den Krieg hett he mit Överlevenden snackt, de to Mitarbeit an den Bau vun de düütsch Rakete V2 ünner Wernher von Braun dwungen wurrn weern. Gehrels keem to de Upfaaten, dat von
George Lewis Francis Zeno (* 13. Juli 1900 in New Orleans; † 31. Dezember 1968 ok dor) weer en vun de wichtigst Klarinettisten vun den New Orleans Jazz. As en vun de wenig Musiker, de New Orleans in de 1920er-Johren nich in Richt New York oder Chicago verlieeten, speel he in lüttgere Besetten un de Eureka Brass Band – tietwielig neben en hööftberoplich Tätigkeit as Hafenarbeiter in de 1930er-Johren (Groot Depression 1929–1941). Mit de Wedderopdecken vun den New Orleans Jazz 1942 – an‘ Enn‘ vun de Swing-Ära – speel he in de Band vun den Trompeter Bunk Johnson 1945 un 1946 in New York. Tüschen 1959 un 1967 hett he mehrfak mit sien eegen Band, to de ok Kid Howard hörr, Europa un Japan un harr in‘ Rahmen vun dat Dixieland-Revival (Ken Colyer, Chris Barber u. a.) in de 1950er-Johren in Europa mit sien harmonisch einfaak un volksmusikoordigen Stil up völ Klarinettisten vun den traditschonellen Jazz Infloot. Tom Bethell: George Lewis: A Jazzman from New Orleans, University of California Press, Berkeley, 1977 George Lewis And His New Orleans Stompers: Careless Love, Two Jim Blues (15. Mai 1943) Climax Rag, Just A Closer Walk With Thee, Dauphine Street Blues, Milenberg Joys,
De São Paulo FV (São Paulo Futebol Clube / SPFC) is en brasiliaansch Football-Vereen ut São Paulo. Grünnt wurrn is de Vereen 1930. De Trainer vun de Footballmannschap heet Adilson Batista. Dat Stadion vun de Vereen is dat Cícero Pompeu de Toledo-Stadion, de över 58 337 Platzen verfögt. Websteed vun de Vereen (portugeesche) Disse Artikel is man blots en Stubben. Du kannst Wikipedia helpen un em verbetern.
Roddörp is 'n Dörp in de Landkreis Helmstidde in Neddersassen. Af 1974 gehört Roddörp as 'n Oordsdeil tau de Stad Königslutter. Dat Dörp hefft rund 580 Inwohners. Roddörp liggt sauwat bi 23 km süüdelich van Wulfsborg un rund 25 km ostelich van Brunswiek. Dat Dörp liggt umme bi 2 km ostelich van de Kernstad Königslutter. De A 2/E 30 liggt 7 km nordelich. Dat Wappen van Roddörp sett sik tausammen ut de Wappenbild van twee Familjen, de in dat Dörp sehr infleitriek waren. Van 1319 bet 1434 sien de Herren van Roddörp nachwiesen, de dat Fallgatter as Wappenbild dragten dat met de greune Farwe ook gliek op de Landwirtschapp verwiest. Van 1709 bet 1853 was her de Familje Schwarzkoppen, de de Halfraad in jüen Schild förten. Dit Halfraad is met de Farwen rot un witt in de unnere Helft övergangen. Dat Wappen is op 1. Juli 1980 offischel annommen. De grotste Verein van de Dörp is de TSV Rottorf Groß Steinum met sauwat bi 500 Lüen. De Verein enstand op 21. Mei 1976 ut de Vereinen MTV Groß Steinum un de SV Rottorf. De beien Dörper hebben tausammen mehrdere Tennisplätze un ook 'n Turnhall. Siede van de Sportverein (Hoochdüütsch) Oordsdelen
Scheppau is 'n Dörp in de Landkreis Helmstidde in Neddersassen. Af 1974 gehört Scheppau as 'n Oordsdeil tau de Stad Königslutter. Dat Dörp hefft rund 220 Inwohners. Scheppau liggt sauwat bi 18 km süüdelich van Wulfsborg un rund 19 km ostelich van Brunswiek. Dat Dörp liggt umme bi 7 km nordwestelich van de Kernstad Königslutter. De A 39 liggt 'n halve Kilometer nordwestelich. Scheppau hefft sien eigene Anslootstelle tau de A 39. Dat smuckste Hus, in de Oordbild, is met Afstand de Fackwerkhus, de oolsche School. Hüde dat Frietiedszentrum. Darom fliegt 'n Kuz, dat Sinnbild för Bildung, Kunt un Wetenschapp in 'n blage Schild. Onner de Kuz fleit de Beek Scheppau silvern dör de Wappen. De gülden Ploogschar in de Wappenfaut verwiest op de Landwirtschapp. Dat Wappen is op 13. Mart 1984 offischel annommen. De Friedtiedheim in Scheppau bestaht sied över 40 Jahren as 'n Familjenbildung- un Begegnungsstätte. Dräger van dat Heim is de Landkreis Helmstidde met de Jugendamt un de Kreisvolkshoochschool. Offischele Siede van de Friedtiedheim (Hoochdüütsch) Oordsdelen van de Stad Königslutter Beienrode | Boimsdörp | Bornum | Glendörp | Groot Steinum | Lüttj Steimke | Königslutter | Lauingen | Lelm | Ossendörp | Rhode | Rieseberg | Rotenkamp
Sunsted is 'n Dörp in de Landkreis Helmstidde in Neddersassen. Af 1974 gehört Sunsted as 'n Oordsdeil tau de Stad Königslutter. Dat Dörp hefft rund 220 Inwohners. Sunsted liggt sauwat bi 25 km süüdelich van Wulfsborg un rund 25 km ostelich van Brunswiek. Dat Dörp liggt 'n halve Kilometer ostelich van de Kernstad Königslutter. Dör Sunsted loopt de Bundsstraat 1. In de Siegel van de Ulrich van Sunsted van 1358 stahn Seerosenblädder, met de Spits nach baven, greun in 'n silvern Schild. De greune Dreebarg wiest op de Elm un de Wold, de bet in de 19. Jahrhunnert noch wat an de Rand van de Dörp reikte. Dat Wappen is op 14. Mai 1992 offischel annommen. Siede van de Friewillige Füerwehr (Hoochdüütsch) Oordsdelen van de Stad Königslutter Beienrode | Boimsdörp | Bornum | Glendörp | Groot Steinum | Lüttj Steimke | Königslutter | Lauingen | Lelm | Ossendörp | Rhode | Rieseberg | Rotenkamp | Roddörp | Scheppau | Schickelsheim | Sunsted | Uhry